ปลุกวิญญาณความไฉไลในวันวาน เมื่อ Nokia 8810 กลับมาพัฒนาและวางขายอีกครั้ง
ได้เวลาปลุกวิญญาณความเก๋ไก๋ในยุคก่อนขึ้นมาอีกครั้ง เมื่อแบรนด์โทรศัพท์ชื่อก้องโลกที่ไม่มีใครไม่รู้จักอย่าง Nokia ได้นำโทรศัพท์มือถือรุ่น 8810 ซึ่งเปิดตัวเมื่อปี 1996 กลับมาพัฒนาและวางขายอีกครั้งในรูปแบบที่แทบจะเหมือนเดิมทั้งหมด และถ้าหากคุณนึกไม่ออกว่าหน้าตาของ Nokia 8810 เป็นอย่างไร คุณลองนึกถึงอุปกรณ์คู่มือของพระเอกอย่าง นีโอ จากภาพยนตร์ The Matrix ที่รับบทโดย คีอานู รีฟส์ ดูสิNokia 8810 คือโทรศัพท์รุ่นคลาสสิกที่ถูกนำมาดัดแปลงและพัฒนาเป็นรุ่นที่ 2 หลังจากที่ปล่อย Nokia 3310 รูปโฉมใหม่ออกมาก่อนหน้านี้เมื่อเดือนกุมภาพันธ์ปีที่แล้ว โดย Nokia 8810 นั้นมาพร้อมกับดีไซน์ดั้งเดิมเหมือนเมื่อ 22 ปีที่แล้วเป๊ะ โดดเด่นด้วยการเลื่อนฝาหน้าลงมาเพื่อพบกับปุ่มกดด้านใน แต่สำหรับโมเดลรุ่นปี 2018 นี้ได้เติมความพลิ้วให้เกิดรูปทรงโค้งของผลิตภัณฑ์เล็กน้อยเพื่อสอดรับกับความโค้งของใบหน้า เพราะฉะนั้นหากคุณซื้อสีเหลืองไปใช้ก็คงให้อารมณ์เหมือนถือกล้วยหอมสักลูกแนบหูไปมานอกจากรูปลักษณ์ที่เปลี่ยนไปเล็กน้อยแล้ว ระบบภายในก็เปลี่ยนแปลงให้ทันโลกทันสมัย ทั้งสามารถรองรับระบบ 4G และการดาวน์โหลดแอปพลิเคชันอื่นๆ เพิ่มเติม มีแบตเตอรี่ที่ใช้อย่างยาวนานได้ถึง 25 วัน และจากเดิมที่เป็นหน้าจอขาว-ดำก็ถูกแทนที่ด้วยหน้าจอสีที่มีขนาดใหญ่ขึ้นเล็กน้อย ที่สำคัญ ผู้ใช้ยังสามารถเลื่อนฝาลงเพื่อรับสายหรือวางสายได้เช่นเดิม อีกเรื่องที่สำคัญมาก เกมงูก็ยังมีนะNokia 8810 รุ่นเก่าเล่าใหม่นี้มีให้เลือก 2 สีคือ สีดำ และสีเหลือง พร้อมวางจำหน่ายในเดือนพฤษภาคมนี้ในราคา 79 ยูโร หรือประมาณ 3000 บาท น่าจับจองมาเป็นโทรศัพท์เครื่องสำรองติดตัวไว้เหมือนกันนะอ้างอิง:
Nokia 8810 คือโทรศัพท์รุ่นคลาสสิกที่ถูกนำมาดัดแปลงและพัฒนาเป็นรุ่นที่ 2 หลังจากที่ปล่อย Nokia 3310 รูปโฉมใหม่ออกมาก่อนหน้านี้เมื่อเดือนกุมภาพันธ์ปีที่แล้ว โดย Nokia 8810 นั้นมาพร้อมกับดีไซน์ดั้งเดิมเหมือนเมื่อ 22 ปีที่แล้วเป๊ะ